A Lipcse, 1813 – A népek csatájának zűrzavarában "(Leipzig 1813 – In den Wirren der Völkerschlacht)" a lipcsei népek csatája 200. évfordulójára készült el, a jubileumi ünnepségek részeként. A 3500 m² területű, életnagyságú panoráma, a világ legnagyobb panorámaképe olyannak látja a várost, amilyen közvetlenül az 1813. október 19-én lezajlott csata után volt. A látogató a lipcsei Tamás-templom tetejéről lát rá a városra; a templom ekkoriban Lipcse nyugati határán állt és remek kilátás nyílt róla a belvárosra, valamint a várost környező vidékre is, ahol a legvéresebb összecsapások zajlottak. A képen a város építményei még viszonylag épek, de az utcákat már ellepték a környező kiégett falvakból menekülők, a győztes sereg pedig vonul befelé. A kísérőzenét hangeffektusok és Heinrich Heine "Idegenben" (In der Fremde) című verse egészítik ki. A kísérő kiállítás Lipcsét mutatja be a csata előtti estén.